**Criterii pentru acordare – Burse școlare**

**Semestrul I**

**An școlar 2021 - 2022**

 Vă aducem la cunoștință că bursele școlare pentru semestrul I an școlar 2021-2022 vor fi acordate în conformitate cu prevederile :

* OMECTS nr. 5576/2011
* OMECTS nr. 3470/2012 pentru modificarea anexei la Ordinul ministrului educației , cercetării, tineretului și sportului nr. 5576/2011
* LEGEA nr. 38 din 17 ianuarie 2019 pentru modificarea şi completarea Legii educaţiei naţionale nr. 1/2011
* Ordinul nr. 5085/2019 pentru modificarea și completarea anexei la Ordinul ministrului educației, cercetării, tineretului și sportului nr. 5.576/2011 privind aprobarea Criteriilor generale de acordare a burselor elevilor din învățământul preuniversitar de stat

 **Dosarele pentru bursă vor fi predate profesorului diriginte al clasei până vineri, 17.09.2021**

**ORDIN Nr. 5576**

**privind aprobarea Criteriilor generale de acordare a burselor elevilor din învățământul preuniversitar de stat**

CAPITOLUL I

**Dispoziții generale**

ART. 1

Elevii de la cursurile cu frecvență din învățământul preuniversitar de stat beneficiaza de burse

acordate din sumele defalcate din unele venituri ale bugetului de stat.

ART. 2

Acordarea burselor menționate la art. 1 reprezintă o formă de sprijin material, vizând atât

protecția socială, cât și stimularea elevilor care obțin rezultate foarte bune la învățătură și disciplină.

ART. 3

1. Bursele se acordă din bugetele locale ale unităților administrative teritoriale de care aparțin

unitățile de învățământ preuniversitar, potrivit prevederilor art. 105 alin. (2) din Legea educației naționale nr. 1/2011.

1. Bursele se acordă în limita fondurilor aprobate cu această destinație.

ART. 4

1. Cuantumul minim al bursei de performanță, al bursei de merit, al bursei de studiu și al bursei

de ajutor social se stabilește anual prin hotărâre a Guvernului.

 (2) Cuantumul unei burse acordate din sumele defalcate din unele venituri ale bugetului de stat și numărul acestora se stabilesc anual prin hotărâre a consiliului local, respectiv a consiliului județean/consiliilor locale ale sectoarelor municipiului București.

CAPITOLUL II

Criterii generale de acordare a burselor

ART. 5

Bursele de care pot beneficia elevii de la cursurile cu frecvență din învățământul preuniversitar

de stat, numite în continuare burse, sunt: burse de performanță, burse de merit, burse de studiu și burse de ajutor social.

ART. 6

1. **BURSELE DE PERFORMANȚĂ** se acordă elevilor care se încadrează în cel puțin unul

din cazurile următoare:

1. au obținut locurile I, II sau III la etapele naționale ale olimpiadelor și concursurilor

școlare naționale organizate de Ministerul Educației

1. s-au calificat în loturile de pregătire organizate de Ministerul Educației pentru competițiile

internaționale;

1. au obținut locurile I, II sau III la etapele naționale ale competițiilor/concursurilor cultural

artistice, cu caracter sportiv sau cu caracter tehnico științific, de nivel național, organizate de Ministerul Educației.

 **Rezultatele trebuie să fie obținute la olimpiadele și concursurile școlare naționale/internaționale organizate de Ministerul Educației în anul școlar 2020-2021**.

1. Lista olimpiadelor și concursurilor naționale, precum și lista competițiilor/concursurilor

pentru care se acordă bursele de performanță menționate la alin. (1) va fi actualizată și va fi făcută publică de Ministerul Educației, anual, până la data de 1 octombrie.

1. Bursele de performanță obținute în baza prevederilor alin. (1) se acordă pe perioada

anului școlar următor celui în care s-au obținut rezultatele menționate la alin. (1).

1. **În perioada de acordare a bursei, elevii pot pierde bursa dacă nota la purtare într-un**

**semestru este mai mică de 10.**

ART. 7

**Bursele de merit și bursele de studiu se acordă elevilor de la cursurile cu frecvență din**

**învățământul preuniversitar de stat, în funcție de rezultatele obținute la învățătură.**

ART. 8

1. **BURSELE DE MERIT** se acordă elevilor care se încadrează în cel puțin unul din

cazurile următoare:

1. **au rezultate deosebite la învățătură: au obținut media generală de cel puțin 8,50 și nota**

**10 la purtare în anul școlar anterior, respectiv în primul semestru al anului școlar, pentru elevii aflați în clasele de început ale învățământului gimnazial, liceal sau profesional;**

1. au obținut locurile I, II sau III la etapele județene ale olimpiadelor și

concursurilor școlare naționale organizate de Ministerul Educației;

1. au obținut locurile I, II sau III la etapele județene ale competițiilor/concursurilor cultural

artistice, cu caracter sportiv sau cu caracter tehnico științific, de nivel național, organizate de Ministerul Educației.

1. **Bursele de merit obținute în baza prevederilor alin. (1) lit. a) se acordă începând**

**cu semestrul al II lea pentru elevii aflați în clasele de început ale învățământului gimnazial, liceal sau profesional, respectiv începând cu semestrul I, pentru elevii aflați în celelalte clase ale învățământului gimnazial, liceal sau profesional.**

1. Lista elevilor care beneficiază de bursele de merit obținute în baza prevederii alin. (1) lit. a)

este revizuită semestrial, în funcție de modificările intervenite în situația școlară a elevilor.

1. Lista olimpiadelor și concursurilor naționale, precum și a competițiilor/concursurilor

cultural artistice, cu caracter sportiv sau cu caracter tehnico științific, pentru care se acordă bursele

de merit menționate la alin. (1) lit. b) sau lit. c) va fi actualizată și va fi făcută publică de Ministerul Educației, anual, până la data de 1 octombrie.

* 1. Bursele de merit obținute în baza prevederilor alin. (1) lit. b) sau lit. c) se acordă pe

perioada anului școlar care urmează anului în care s-au obținut rezultatele menționate la alin. (1) lit. b) sau lit. c).

* 1. În perioada de acordare a bursei, elevii pot pierde bursa dacă nota la purtare este mai mică

de 10.

ART. 9

* 1. **BURSA DE STUDIU** **se acordă elevilor care provin din familii cu un venit lunar**

**mediu pe membru de familie pe ultimele 3 luni *(IUNIE, IULIE, AUGUST 2021*) cel mult egal cu salariul minim net pe economie (*1386 lei*) și care îndeplinesc simultan condițiile: au media generală peste 7,00 și nota 10 la purtare.**

* 1. Bursele de studiu sunt revizuite semestrial, în funcție de modificările intervenite în

veniturile nete lunare ale familiei și în situația școlară a elevilor.

ART. 10

**Bursele de studiu se acordă începând cu semestrul al II-lea, pentru elevii aflați în clasele de**

**început ale învățământului gimnazial, liceal sau profesional, respectiv începând cu semestrul I, pentru elevii aflați în celelalte clase ale învățământului gimnazial, liceal sau profesional**.

ART. 11

**BURSELE DE AJUTOR SOCIAL** se acordă elevilor, la cerere, în funcție de situația

materială a familiei sau a susținătorilor legali.

ART. 12

* 1. Bursele de ajutor social se acordă la începutul anului școlar și sunt revizuite semestrial,

în funcție de modificările intervenite în veniturile nete lunare ale familiei.

* 1. Pot păstra bursa elevii promovați și cu nota 10 la purtare.

 ART. 13

**Bursele de ajutor social se acordă următoarelor categorii de elevi înscriși la cursurile**

**cu frecvență din învățământul preuniversitar de stat:**

 a)**orfani sau bolnavi** de TBC și care se află în evidența dispensarelor școlare ori bolnavi de diabet, boli maligne, sindromuri de malabsorbție grave, insuficiențe renale cronice, astm bronșic, epilepsie, cardiopatii congenitale, hepatită cronică, glaucom, miopie gravă, boli imunologice sau infestați cu virusul HIV ori bolnavi de SIDA sau care suferă de poliartrită juvenilă, spondilită anchilozantă ori reumatism articular, handicap locomotor, tulburări din spectrul autist, boli hematologice (hemofilie, talasemie etc.), surditate, fibroză chistică și cu orice alte boli cornice pe care consiliile de administrație ale unităților de învățământ preuniversitar le pot lua în considerare.

 Acordarea burselor sociale pentru motive medicale se face doar pe baza certificatului eliberat de medicul specialist și avizat de medicul de familie/medicul de la cabinetul școlar, fără a fi condiționată de venitul net lunar al familiei.

1. **elevi din mediul rural**, care sunt școlarizați într-o altă localitate, întrucât nu au posibilitatea

să studieze într-o unitate de învățământ din localitatea de domiciliu;

 **c)elevi proveniți din familii care îndeplinesc în mod cumulat următoarele condiții:**

* 1. nu realizează un venit net mediu lunar, pe ultimele 12 luni, pe membru de familie,

mai mare de 50% din salariul minim net pe economie **( *693 lei*** )

* 1. nu dețin terenuri agricole cu o suprafață mai mare de 20.000 mp, în zonele colinare și de

șes și de 40.000 mp, în zonele montane.

ART. 14

 Pentru obținerea bursei de ajutor social, elevii majori sau părinții/tutorii legal instituiți /

reprezentanții legali ai elevilor minori depun la comisia de atribuire a burselor din unitatea de învățământ, în termenul stabilit de aceasta, o cerere însoțită de acte care dovedesc dreptul de acordare a bursei de ajutor social.

ART. 15

1. Pentru determinarea venitului mediu net lunar pe membru de familie se vor depune acte

doveditoare, în primele 10 zile lucrătoare ale fiecărui semestru.

1. La stabilirea venitului mediu net lunar pe membru de familie, se iau în calcul toate veniturile

cu caracter permanent realizate de membrii familiei, inclusiv alocația suplimentară pentru copii.

ART. 16

1. **Bursa de ajutor social se poate acorda ocazional, o dată pe an, și elevilor de la**

**cursurile cu frecvență din învățământul preuniversitar de stat, ale căror venituri nete lunare pe membru de familie nu depășesc 75% din salariul minim net pe economie. ( *1039,5 lei*)**

1. Acordarea bursei de ajutor social ocazional se face pe baza documentelor doveditoare

ale veniturilor, prevăzute la art. 13.

1. Cuantumul bursei de ajutor social ocazional trebuie să fie cel puțin egal cu cuantumul

lunar al bursei de ajutor social.

CAPITOLUL III

**Dispoziții finale**

ART. 17

Bursele se acordă în fiecare an școlar, pe perioada cursurilor școlare, inclusiv pe timpul

pregătirii și susținerii examenului de bacalaureat, examenului de certificare a calificării profesionale și pe perioada pregătirii practice.

ART. 18

1. Un elev nu poate primi două burse simultan, dar are dreptul să opteze pentru cea cu valoare

mai mare sau care se acordă pentru o mai mare perioadă de timp.

* 1. Prin excepție de la alin. (1), elevii care beneficiază de burse de studiu pot primi și burse

de performanță sau burse de merit.

* 1. Elevii care se încadrează în prevederile alin. (2) și care au dreptul să primească atât bursă de

performanță, cât și bursă de merit, trebuie să opteze pentru una din acestea, putând să o aleagă pe cea cu valoare mai mare sau acordată pentru o perioadă de timp mai mare.

* 1. **Bursa de ajutor social (orfan, medicală, rural, venituri mici) se poate cumula cu bursa**

**de performanță, cu bursa de merit sau cu bursa de studiu.**

ART. 19

**Bursele de ajutor social se acordă și pe perioada vacanțelor școlare pentru elevii prevăzuți**

**la art. 13, în următoarele situații:**

1. elevilor care au promovat anul școlar sau celor care la sfârșitul anului școlar sunt corigenți

la o singură disciplină de învățământ și au media anuală 10 la purtare;

1. absolvenților învățământului gimnazial care fac dovada că au fost admiși în

liceu/învățământ profesional, cursuri cu frecvență, într-o unitate de învățământ preuniversitar de stat;

1. elevilor declarați repetenți din motive medicale, dovedite prin documente medicale.

ART. 20

* 1. Criteriile specifice de acordare a burselor de performanță, a burselor de merit, a burselor de

studiu și a celor de ajutor social se stabilesc anual în consiliile de administrație ale unităților de învățământ, în limitele fondurilor repartizate și în raport cu integralitatea efectuării de către elevi a activităților școlare.

* 1. Nu pot constitui criterii de acordare/neacordare a burselor: religia, rasa, sexul,

apartenența politică a elevului sau a familiei acestuia, apartenența la organizații legal constituite, studiile efectuate în străinătate, precum și accesul la burse din alte surse.